מיכל זמיר

מיכל זמיר (נולדה ב-28 בספטמבר 1964) היא סופרת, עורכת ועיתונאית ישראלית.

==ביוגרפיה==
זמיר נולדה בצהלה, בת לרינה ולצבי זמיר, לימים ראש המוסד. שירתה בצה"ל כפקידה במכללה לפיקוד ולמטה. למדה באוניברסיטת תל אביב, תואר ראשון בספרות עברית ופילוסופיה כללית ותואר שני בחוג לספרות עברית. נושא התזה שלה היה "שיח האהבה כשיח הפוליטי ביצירתו של י.י. זינגר" והיא נערכה בהדרכתו של פרופסור דוד רוסקיס מהסמינר התאולוגי היהודי. היא לימדה מספר שנים ספרות יידיש באוניברסיטת תל אביב.

הייתה בעלת טור "עשר תחנות תרבות" בעיתון "מעריב", כתבה ביקורות ספרים במוסף הספרים של העיתון "הארץ". עבדה כמגיהה, עובדת כעורכת בהוצאות שונות והעבירה סדנאות כתיבה. שניים מספריה תורגמו לגרמנית בתרגומה של רות אחלמה.

זמיר גרושה ואם לבת, בת-זוגו של העיתונאי ומנחה הטלוויזיה ירון לונדון. אחיה, דני זמיר, הוא פרופסור אמריטוס בפקולטה לחקלאות ברחובות.

==ספריה==
===12 פגישות===
(תל אביב: כתום, 2004)
הספר 12 פגישות הוא נובלה ארוטית. על רקע נישואיה המתפרקים פורשת לילי, אישה נאה בת ארבעים, רצף של עלילות מיניות באוזני הפסיכיאטר שלה, אליו היא משתוקקת בכל גופה ומאודה. מעשה הסיפר הפתייני חושף את גישתה הטוטאלית של לילי ליחסי מין כשיקוף של כל הרוחני שבאדם.

===ספינת הבנות===
ספינת הבנות (תל אביב: חרגול, תשס"ה 2005): פקידה בשירות חובה בפו"ם, המכללה הבין-זרועית לפיקוד ומטה של צה"ל, מתארת את שתי שנות שירותה הצבאי, מזווית ראייתן של החיילות בנות-בלי-שם המשמנות בגופן את מכונת המלחמה הישראלית. היא לכודה בלבו של הכיעור הצה"לי, כשהיא נקרעת בין הרצון לשרת ולציית לבין תשוקתה התמימה לאהבה ויופי.

תורגם לגרמנית:
* Das Mädchenschiff : Roman / Deutsch von Ruth Achlama (Hamburg : Marebuchverlag, 2007

===מתקנים ואטרקציות===
מתקנים ואטרקציות (תל אביב: חרגול ועם עובד, תשס"ח 2008). שנה בחייה של שכונה ישראלית ותיקה שהוקמה בעשור הראשון למדינה לאנשי צבא קבע ומשפחותיהם. בישראל של היום נעשתה השכונה מחוז חפץ נדל"ני של אנשי האליטה החדשה, נציגיו של האלפיון העליון. חילופי האוכלוסין מעמתים זו מול זו שתי מערכות ערכים. במרכזו של הרומן דמותו של גבי חייק, מתווך נדל"ן המיטיב לקרוא את המציאות המתהווה. עסקאותיו הנפתלות ואהבתו להיללי, בת לוותיקי השכונה, עומדים במרכזו של הרומן. לשניים סוד משותף בעברם הלובש ופושט צורה בהוויה התרבותית והכלכלית המתחדשת.

תורגם לגרמנית:
* Die Siedlung: : Roman / Deutsch von Ruth Achlama Hamburg/ Zurich, Atrium, 2009 (מתקנים ואטרקציות)

===סימנים של גבר זר===
ראה אור בהוצאת כתר באוגוסט 2012.

===חמש ארוחות ביום===
ראה אור בהוצאת כתר (הסדרה הקטנה), 2018.

==קישורים חיצוניים==

* 
* 
* 
* 
* [http://www.text.org.il/index.php?book=0801091 פרק מתוך הספר "מתקנים ואטרקציות"], באתר טקסט
* 
* 
* 
* 

ביקורת על הספר "ספינת הבנות"
* 
* 
* 
* 
* אסתי אדיבי-שושן, [http://estiadivi.blogspot.co.il/2011/08/blog-post.html חלולה ומחוללת - על ספינת הבנות], באתר [http://estiadivi.blogspot.co.il מחשבות על ספרים], מאי 2005

ביקורת על הספר "מתקנים ואטרקציות"
* אריק גלסנר, [http://www.notes.co.il/arik/47735.asp על "מתקנים ואטרקציות", של מיכל זמיר], פורסם במקור במעריב, ספטמבר 2008
* לילך וולך, 
* 

ביקורת על הספר "סימנים של גבר זר"
* 
* אסתי אדיבי-שושן, [http://estiadivi.blogspot.co.il/2013/05/blog-post_14.html "המבזבזת עצמה לדעת", - על "סימנים של גבר זר"], באתר: [http://estiadivi.blogspot.co.il/ מחשבות על ספרים], 2012

ביקורות על הספר "חמש ארוחות ביום"
* 
* 

כתבות פרי עטה
* 
* 
* 
* 
* 
* 

קטגוריה:סופרות ישראליות
קטגוריה:סופרים ישראלים
קטגוריה:סופרים כותבי עברית
קטגוריה:צהלה: אישים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1964
קטגוריה:ישראלים שנולדו ב-1964